

Приложение I

**Теми, които следва да бъдат обхванати**

|  |  |
| --- | --- |
| **Тематична област 1. Краткосрочна бизнес статистика** | |
| **Теми** | **Подробни теми** |
| Съвкупност от предприятия | Бизнес демографски събития (фалити и регистрации) |
| Вложен труд | Заетост |
| Отработени часове |
| Разходи за труд |
| Цени | Цени на вноса |
| Цени на производител |
| Резултати и ефективност | Производство |
| Обем на продажбите |
| Нетен оборот |
| Разрешителни | Разрешителни за строителство |
|  |  |
| **Тематична област 2. Бизнес статистика на национално равнище** | |
| **Теми** | **Подробни теми** |
| Съвкупност от предприятия | Съвкупност от действащите предприятия |
| Бизнес демографски събития (раждане, смърт, оцеляване) |
| Предприятия под чуждестранен контрол |
| Предприятия, осъществяващи контрол над чуждестранни предприятия (понятието „крайна контролираща институционална единица“), и местни свързани предприятия |
| Съвкупност от предприятията, извършващи международна търговия |
| Вложен труд | Заетост |
| Заетост, свързана с бизнес демографски събития (раждане, смърт, оцеляване) |
| Заетост в предприятията под чуждестранен контрол |
| Заетост в предприятията, осъществяващи контрол над чуждестранни предприятия (понятието „крайна контролираща институционална единица“), и в местните свързани предприятия |
| Отработени часове |
| Разходи за труд |
| Разходи за труд в предприятията под чуждестранен контрол |
| Ресурси за НИРД | Разходи за НИРД |
| Заетост в областта на НИРД |
| Разходи за НИРД в предприятията под чуждестранен контрол |
| Заетост в областта на НИРД в предприятията под чуждестранен контрол |
| Публично финансирана НИРД |
| Покупки | Покупки на стоки и услуги |
| Промяна в запасите на стоки |
| Покупки на стоки и услуги, извършени от предприятията под чуждестранен контрол |
| Внос на предприятията |
| Резултати и ефективност | Нетен оборот |
| Брутна печалба от стоки за препродажба |
| Стойност на продукцията |
| Добавена стойност |
| Брутен опериращ излишък |
| Нетен оборот на предприятията под чуждестранен контрол |
| Стойността на продукцията на предприятията под чуждестранен контрол |
| Добавена стойност на предприятията под чуждестранен контрол |
| Нетен оборот на предприятията, осъществяващи контрол над чуждестранни предприятия (понятието „крайна контролираща институционална единица“), и на местните свързани предприятия |
| Промишлено производство |
| Износ на предприятията |
| Инвестиции | Брутни инвестиции |
| Брутни инвестиции на предприятията под чуждестранен контрол |
| Иновации | Иновации |
| Използване на ИКТ и електронна търговия | Използване на ИКТ и електронна търговия |
| **Тематична област 3. Регионална бизнес статистика** | |
| **Теми** | **Подробни теми** |
| Съвкупност от предприятия | Съвкупност по региони |
| Бизнес демографски събития по региони (раждане, смърт, оцеляване) |
| Вложен труд | Заетост по региони |
| Заетост, свързана с бизнес демографски събития по региони (раждане, смърт, оцеляване) |
| Разходи за труд по региони |
| Ресурси за НИРД | Разходи за НИРД по региони |
| Заетост в областта на НИРД по региони |
|  |  |
| **Тематична област 4. Статистика за международните дейности** | |
| **Теми** | **Подробни теми** |
| Съвкупност от предприятия | Съвкупност от предприятията в чужбина, крайният контрол върху които се осъществява от институционални единици на отчитащата държава |
| Вложен труд | Заетост в предприятията в чужбина, крайният контрол върху които се осъществява от институционални единици на отчитащата държава |
| Разходи за труд в предприятията в чужбина, крайният контрол върху които се осъществява от институционални единици на отчитащата държава |
| Инвестиции | Брутни инвестиции на предприятията в чужбина, крайният контрол върху които се осъществява от институционални единици на отчитащата държава |
| Резултати и ефективност | Нетен оборот на предприятията в чужбина, крайният контрол върху които се осъществява от институционални единици на отчитащата държава |
| Международна търговия със стоки | Вътресъюзна търговия със стоки |
|  | Търговия със стоки с държави извън ЕС |
| Международна търговия с услуги | Внос на услуги (дебит) |
| Износ на услуги (кредит) |
| Нето услуги от обхвата на регламента FRIBS (салдо) |
| Глобални вериги за създаване на стойност | Глобални вериги за създаване на стойност |

Приложение II

**Периодичност на темите**

|  |  |
| --- | --- |
| **Тематична област 1. Краткосрочна бизнес статистика** | |
| **Теми** | **Периодичност** |
| Съвкупност от предприятия | Веднъж на тримесечие |
| Вложен труд | Веднъж на тримесечие |
| Цени | Веднъж месечно; веднъж на тримесечие за индексите на цените на производител за услугите и индексите на цените на производител за новите жилищни сгради |
| Резултати и ефективност | Веднъж месечно; веднъж на тримесечие за малките държави за раздел F от NACE |
| Разрешителни | Веднъж на тримесечие |
| **Тематична област 2. Бизнес статистика на национално равнище** | |
| **Теми** | **Периодичност** |
| Съвкупност от предприятия | Веднъж годишно |
| Вложен труд | Веднъж годишно |
| Ресурси за НИРД | Веднъж на две години; веднъж годишно за разбивката на вътрешните разходи за НИРД по сектор на дейността, заетите с НИРД лица и броя на изследователите, както и за държавните бюджетни кредити или разходи за научноизследователска и развойна дейност (GBAORD) и националното публично финансиране на НИРД, координирана на транснационално равнище |
| Покупки | Веднъж годишно; веднъж на три години за плащанията за подизпълнители |
| Резултати и ефективност | Веднъж годишно; веднъж на две години за разбивката на нетния оборот по продукт и местопребиваване на клиента за групи 69.1, 69.2, 70.2, 71.1, 71.2 и 73.2 от NACE; веднъж на пет години за нетния оборот от селско, горско и рибно стопанство и промишлени дейности, нетния оборот от промишлени дейности без строителството, нетния оборот от строителство, нетния оборот от дейности по предоставяне на услуги, нетния оборот от търговски дейности по закупуване и препродажба и от посреднически дейности, нетния оборот от строителство на сгради и нетния оборот от строителство на съоръжения; веднъж на три години за приходите от подизпълнение |
| Инвестиции | Веднъж годишно; веднъж на три години за инвестициите в нематериални активи |
| Иновации | Веднъж на две години |
| Използване на ИКТ и електронна търговия | Веднъж годишно |
| **Тематична област 3. Регионална бизнес статистика** | |
| **Теми** | **Периодичност** |
| Съвкупност от предприятия | Веднъж годишно |
| Вложен труд | Веднъж годишно |
| Ресурси за НИРД | Веднъж на две години |
| **Тематична област 4. Статистика за международните дейности** | |
| **Теми** | **Периодичност** |
| Съвкупност от предприятия | Веднъж годишно |
| Вложен труд | Веднъж годишно |
| Инвестиции | Веднъж годишно |
| Резултати и ефективност | Веднъж годишно |
| Международна търговия със стоки | Веднъж месечно; веднъж на две години за комбинираната разбивка по продукт и валута на фактуриране за вноса на стоки от държави извън ЕС и износа за такива държави: |
| Международна търговия с услуги | Веднъж годишно; веднъж на три месеца за първото ниво на разбивка на услугите |
| Глобални вериги за създаване на стойност | Веднъж на три години |

Приложение III

**Елементи на Европейската мрежа на статистическите бизнес регистри**

**Част А: Подробни теми на регистрите и уникален идентификатор**

1. Определените в член 3 от настоящия регламент единици, включени в националните статистически бизнес регистри и в регистъра EuroGroups, се характеризират с идентификационен номер и с посочените в част В подробни теми на регистрите.
2. Единиците, включени в националните статистически бизнес регистри и в регистъра EuroGroups, получават уникален идентификационен номер, за да се подпомогне ролята на Европейската мрежа на статистическите бизнес регистри на инфраструктура. Тези идентификационни номера ще бъдат предоставени от националните статистически органи. Идентификационните номера за юридическите единици и мултинационалните групи от предприятия, които са от значение за регистъра EuroGroups, ще бъдат предоставени от Комисията (Евростат). За цели на национално равнище националните статистически органи могат да поддържат допълнителни идентификационни номера в националните статистически бизнес регистри.

**Част Б: Срокове и периодичност**

1. Вписванията в националните статистически бизнес регистри и в регистъра EuroGroups, както и заличаванията от тези регистри се актуализират поне веднъж годишно.
2. Честотата на актуализиране зависи от вида единица, съответната променлива, размера на единицата и обичайно използвания при актуализирането източник.
3. Държавите членки ежегодно изготвят копие, което отразява състоянието на националните статистически бизнес регистри в края на годината, и пазят това копие поне 30 години за аналитични цели. Комисията (Евростат) ежегодно изготвя копие, което отразява състоянието на регистъра EuroGroups в края на годината, и пази това копие поне 30 години за аналитични цели.

**Част В: Подробни теми за бизнес регистрите**

За съответните единици, определени в член 3 от настоящия регламент, националните статистически бизнес регистри и регистърът EuroGroups трябва да съдържат следните подробни теми по единици.

|  |  |
| --- | --- |
| **ЕДИНИЦИ** | **Подробни теми** |
| 1. ЮРИДИЧЕСКА ЕДИНИЦА | Характеристики за идентификация |
|  | Демографски характеристики |
|  | Икономически/стратификационни характеристики |
|  | Връзки с предприятието |
|  | Връзки с други регистри |
|  | Връзка с групата от предприятия |
|  | Контрол на единиците |
|  | Собственост на единиците |
| 2. ГРУПА ОТ ПРЕДПРИЯТИЯ | Характеристики за идентификация |
|  | Демографски характеристики |
|  | Икономически/стратификационни характеристики |
| 3. ПРЕДПРИЯТИЕ | Характеристики за идентификация |
|  | Връзка с други единици |
|  | Демографски характеристики |
|  | Икономически/стратификационни характеристики |
| 4. МЕСТНА ЕДИНИЦА | Характеристики за идентификация |
|  | Демографски характеристики |
|  | Икономически/стратификационни характеристики |
|  | Връзки с други единици и регистри |
| 5. ЕДИНИЦА ПО ВИДОВЕ ДЕЙНОСТ, | Характеристики за идентификация |
| ако попада в обхвата като статистическа единица в съответствие с член 3, параграф 2, буква а), подточка iii) | Демографски характеристики |
| Икономически/стратификационни характеристики |
| Връзки с други единици и регистри |

Приложение IV

**Изменения на Регламент (ЕО) № 184/2005**

В приложение I таблица 3 се заменя със следното:

*„Таблица 3*

Международна търговия с услуги — отчетни елементи

Краен срок: Т + 9 месеца

Периодичност: веднъж годишно

Първи отчетен период: 2013 г.

|  |  |  |  |
| --- | --- | --- | --- |
|  | Кредит | Дебит | Салдо |
| Компенсации на наетите лица | Ниво 5 | Ниво 5 | Ниво 5 |
| Лични трансфери | Ниво 5 | Ниво 5 | Ниво 5 |
| Парични преводи от работници | Ниво 5 | Ниво 5 | Ниво 5 |
| УСЛУГИ | Ниво 6 | Ниво 6 | Ниво 6 |
| **Пътувания** |  |  |  |
| Пътувания със стопанска цел | Ниво 5 | Ниво 5 | Ниво 5 |
| Придобиване на стоки и услуги от погранични, сезонни и други краткосрочно заети работници | Ниво 5 | Ниво 5 | Ниво 5 |
| Други пътувания със стопанска цел | Ниво 5 | Ниво 5 | Ниво 5 |
| Частни пътувания | Ниво 5 | Ниво 5 | Ниво 5 |
| Разходи, свързани със здравето | Ниво 5 | Ниво 5 | Ниво 5 |
| Разходи, свързани с образование | Ниво 5 | Ниво 5 | Ниво 5 |
| Други частни пътувания | Ниво 5 | Ниво 5 | Ниво 5 |
| Косвено измерени услуги на финансовите посредници (FISIM) | Ниво 3 | Ниво 3 | Ниво 3 |

“.